Ploutarchos a skriv e savas ar Chalianed o champ e-kichen kember an Allia hag an Tiber, 18xa0km diouzh Roma, a-raok tagañ ar Romaned a-daol-trumm. Un emgann dizurzh ha mezhus a oa bet. Bountet e oa tu kleiz an arme er stêr ha distrujet e-keit ha man em denn kuit an tu dehou dirak tagadenn ar Chalianed a-enep an uhelenn hag ar pep brasañ anezhe a dechas da Roma. Peurrest ar re a oa chomet bev a achapas kuit da Veii da noz. Soñjal a rae dezhe e oa kollet Roma hag e oa bet lazhet holl o zud.